title: El CIS indica un augment de vot a Ciutadans i afegeix nerviosisme a un PP a la baixa
context: El baròmetre del CIS del mes de gener indica que el PP seria la força més votada si hi hagués unes eleccions espanyoles, amb un 26,3% d'intenció de vot (un 1,7% menys que en el trimestre anterior). Però Ciutadans retallaria distància, amb un augment de tres punts respecte l'últim baròmetre, arribant al 20,7% i superant Units Podem i les seves confluències en intenció de vot. Encara es manté com a segona força en preferències dels votants el PSOE, que té un 23,1% d'intenció de vot. És el primer CIS d'ençà de les eleccions del 21-D, en què Ciutadans va arrossegar una bona part del vot unionista en detriment del PP, cosa que ha disparat les tensions entre ambdues formacions. L'estimació de vot que fa el CIS indica que ERC obtindria un 3,4% del vot i que el PDECat, un 2%. Per la seva part, Compromís-Podem-EUPV aconseguiria un 2,4% del vot.
question: Quina seria la força més votada segons el CIS?
answers.text: PP